अल्लू अर्जुन के पिता से चल रही है बातचीत, लाल सिंह चड्ढा के बाद है कमबैक का इरादा
Aamir Khan Planning to Make Ghajini Sequel After 15 Years: Allu Arjun's Father Reveals Details लाल सिंह चड्ढा के बॉक्स ऑफिस फेलियर के बाद आमिर खान ने दिन फिल्मों से ब्रेक ले लिया है। पिछले साल एक्टर ने फिल्म चैंपियन्स की अनाउंसमेंट की थी
लाल सिंह चड्ढा के बॉक्स ऑफिस फेलियर के बाद आमिर खान ने दिन फिल्मों से ब्रेक ले लिया है। पिछले साल एक्टर ने फिल्म चैंपियन्स की अनाउंसमेंट की थी, लेकिन वह ठंडे बस्ते में चली गई। इस बीच खबरें आ रही हैं कि आमिर खान जल्द ही काम पर वापसी करने वाले हैं। माना जा रहा है कि आमिर साल 2008 में आई सुपरहिट रिवेंज ड्रामा फिल्म गजनी का सीक्वल बनाने जा रहे हैं। वो इन दिनों मेकर्स से फिल्म के बारे में डिस्कस भी कर रहे हैं। हालांकि, इस बात को लेकर आमिर की तरफ से ऑफिशियल जानकारी सामने नहीं आई है।
साथ काम करने के लिए एक्साइटेड हैं आमिर और अल्लू अरविंद 
पीपिंगमून की रिपोर्ट के मुताबिक आमिर खान ने गजनी 2 के लिए साउथ का रुख किया है। एक्टर अल्लू अर्जुन के पिता अल्लू अरविंद के साथ काम करना चाहते हैं, इसलिए वो कई बार उनसे बात करने हैदराबाद भी जा चुके हैं। दोनों के बीच फिल्म को लेकर चर्चा चल रही है। सोर्स की मानें तो पिछले हफ्ते भी आमिर खान ने अल्लू अरविंद से मुलाकात की। दोनों ने कई प्रोजेक्ट के आइडिया के बारे में बातचीत की। दोनों साथ काम करने के लिए काफी एक्साइटेड हैं।
कुछ महीनों में फाइनल हो सकती हैं गजनी 2 की स्क्रिप्ट 
सोर्सेस की मानें तो अल्लू अरविंद और आमिर 4-5 महीनों से कई मौकों पर मिलते रहे हैं। लेकिन प्रोजेक्ट से जुड़ी सभी चीजों को काफी सीक्रेट रखा गया है। इस प्रोजेक्ट पर अभी बातचीत ही चल रही है, अभी तक कुछ भी कंफर्म नहीं हुआ है। कहा जा रहा है कि आमिर और अल्लू अरविंद दोनों ही संजय सिंघानिया की कहानी को आगे लेकर जाना चाहते हैं और कुछ महीनों में स्क्रिप्ट फाइनल कर लेंगे। फिलहाल इस प्लान को अभी तक पूरी तरह से सीक्रेट रखा गया है।
आमिर खान को मिल रहे हैं ढेरों ऑफर्स
खबरों की मानें तो आमिर खान को इन दिनों फिल्म इंडस्ट्री से कई ऑफर्स मिल रहे हैं। कहा जा रहा है कि वो एक स्ट्रॉन्ग कंटेंट ड्रामा के लिए स्नेहा रजनी के साथ बातचीत कर रहे हैं। उन्हें जूनियर एनटीआर के साथ प्रशांत नील की पैन इंडिया मूवी ऑफर की गई है, हालांकि आमिर इस प्रोजेक्ट को लेकर बातचीत कर रहे हैं।